Onko se Teemu Pukki, joka tykittää Suomen EM 2020 -kisoihin?
Futiksen EM 2020 -kisat tulevat erottumaan kaikista edellistä kisoista ainakin siten, että kisaisäntiä on enemmän kuin kaksi. Otteluita pelataan peräti 12 eri maassa. Toinen suuri muutos on toivottavasti se, että Suomi on mukana näissä kisoissa ja ihan ensimmäistä kertaa. Futishuuma on jo herännyt monta ottelua sitten. Viimeisin voitto Armeniaa vastaan todisti viimeisillekin epäilijöille, että täältä ollaan tulossa ja lujaa vauhtia kohti kisoja järjestyksessään numero 16.
Nyt ollaan jo todella lähellä tätä kaikkien aikojen, välillä ylitsepääsemättömältäkin tuntuvan rajan ylittämistä. Siellä toisella puolella odottavat kisat, joiden seuraaminen olisi oman joukkueen mukanaolon kautta entistä viihdyttävämpää.
Suomen kisapaikka voi ratketa kotiyleisön hurratessa
Edessä voi olla kaikkien aikojen Suomifutiksen juhlat, jos Suomi ottaa voiton Liechtensteinista. Ottelu pelataan kotiyleisön edessä Helsingissä jo ensi kuussa eli 15. marraskuuta. Tiedossa on huikean jännittäviä hetkiä, jotka toivottavasti vielä huipentuvat voittoon. Vuodenajan mukaan voi odottaa kylmää ilmaa, mutta toivottavasti tämä minivaltio saa kylmää kyytiä myös pelikentällä. Se on saanut Suomen vierasottelussa vastaansa viimeksi kesällä 2009 MM -kisakarsintojen merkeissä. Silloin Suomi voitti ottelun lukemin 2-1. Olisiko tässä hyvä veikkaustulos myös tähän ensi kuun otteluun vai laitetaanko Suomelle vielä muutama hieno maali lisää?
Kreikkaa ei välttämättä tarvitse kaataa
Seuraava ja viimeinen taistelu, ennen jalkapallon EM 2020 -karsintakisojen loppumista, käydään Kreikkaa vastaan. Tätä ottelua ei välttämättä tarvitse voittaa, vaikka edellinen ottelu ei toisikaan voittoa. Sitä tuskin tarvitsee miettiä, koska tuleehan se voitto. Sitä voittoa ei kuitenkaan välttämättä tarvita, eikä myöskään tästä ottelusta, joka pelataan Kreikassa. Lopputulokseen vaikuttavat nimittäin miten Armenia ja Bosnia-Hertsegovina onnistuvat omissa peleissään. Niilläkin voi olla vaikutusta siihen, mitkä maat tästä lohkosta pääsevät mukaan jalkapallon Euro 2020 -kisoihin.
Yksi maalitykki on laukonut yli puolet Huuhkajien maaleista
Missä Teemu Pukki pelaa? Kenelläkään tuskin on enää epäselvää, että Huuhkajien maalitykin seurajoukkue on Norwich City. Hänen Valioliigan joukkueensa on seurannut näitä hänen Suomen maajoukkueen nimissä tapahtuneita huippuhetkiä varsin tarkasti. Siellä on seurattu ylpeänä ja innolla hänen suoriutumistaan maajoukkuepeleissä. Viimeisin peli Armeniaa vastaan ylsi jopa joukkueen kotikaupungin uutiskynnyksen yli. Syy siihen olivat maalit, jotka olivat lähes identtisiä läpisyöttöjä maalivahdin ohi.
Näitä maajoukkuemaaleja on tullut jalkapallon EM 2020 -karsinnoissa jo peräti seitsemän kappaletta. Se on suuri määrä ja yli puolet siitä, mitä koko joukkue on yhteensä tehnyt, eli 12 kappaletta. Tämä maalitykki on eittämättä ollut yksi suuri syy siihen, miksi voittoja on tullut enemmän kuin tätä ennen. Mutta koska kyse on joukkuepelistä, se mitä ennen maaleja tapahtuu, on myös tärkeässä osassa. Norwich kaipaisi lisää Pukin maalitykittämistä myös omissa peleissään. Joukkue on nimittäin kokenut viime aikoina monta peräkkäistä tappiota ja Pukin edellisestä maalista on kulunut jo yli kuukausi.
Jalkapallon EM 2020 voi tarkoittaa Suomen futishistorian suurimpia hetkiä
Jokainen tietää, että Suomi ei ole onnistunut vielä koskaan pääsemään mukaan arvokisoihin. Nyt on tilanne se, että ei ole kyse enää välttämättä kuin yhdestä ottelusta, kun tämä kaikkien suomifutiksen ystävien haave toteutuu. Joukkue ei ole selvinnyt vielä kertaakaan MM- tai EM -kisojen lopputurnauksiin. Moni suomalainen futaaja on menestynyt lajissa, mutta nyt sitä menestystä olisi mahdollisuus juhlia yhdessä kokonaisen joukkueen kera. Jalkapallon EM 2020 on lähempänä kuin koskaan.
Miten voi hankkia lippuja Suomen ratkaiseviin karsintaotteluihin sekä EM-kisaotteluihin, jos sinne asti päästään?
Ei muuta kuin peukut pystyyn sille, että Huuhkajat olisivat tykityspäällä jo seuraavassa ottelussaan. Pallon osuessa tarvittavan määrän verran lilliputtimaan maaliin, pääsemme koko Suomi mukaan Pukkipartyihin. Eli juuri niihin voittojuhliin, joissa on mukana koko meidän Huuhkajiemme hienon suorituksen lopputulos. Jokainen jalkapallofani tai vähänkään lajista kiinnostunut haluaisi varmasti olla paikan päällä todistamassa tätä suurta hetkeä.
Liechtenstein-ottelu on jo myyty loppuun. Jos sinne haluaa, lippujen saaminen saattaa vielä onnistua. On todennäköistä, että niitä tulee vapautumaan myyntiin uudelleen jopa satoja kappaleita. Olympiastadion on remontissa, joten ottelu otellaan Telia 5G -Areenalla, johon mahtuu vähemmän katsojia. Paikkoja löytyy tällä kertaa ainoastaan 10 770 katsojalle. Helsingin olympiastadionin yleisökapasiteetti on vaihdellut vuosien aikana, kun ennen remontin alkamista sinne mahtui lähes 40 000 katsojaa. Sekin olisi todennäköisesti myyty loppuun, joten moni jää tästäkin ottelusta ilman lippuja. Karsintaottelu Kreikkaa vastaan pelataan Kreikassa 18. marraskuuta.
Mutta jos ja kun edessä ovat jalkapallon EM 2020 -kisat Suomen kera, tulevat sinne myytävät liput myyntiin, kun ottelumaat ovat selvillä. Se hetki ei ole vielä nyt, mutta tässä on hyvää aikaa valmistautua ajoissa lippujen ostoon. Jokaisella on vielä mahdollisuus lippujen hankintaan. Tarkempia tietoja ei ole vielä paljastettu, että miten hankinta onnistuu. Seurataan tilannetta ja toivotaan parasta, jotta jokainen halukas sellaisen saisi. Joka tapauksessa se suuri unelma näyttäisi olevan toteutumassa. Sitä päästään seuraamaan myös muualta omista kisakatsomoista, jos sitä lippua ei irtoa. Joulu taitaa tulla meille suomalaisille futisfaneille tänä vuonna jo marraskuussa!
KasinoHai » Uutiset » Teemu Pukki on tykittänyt Suomen palloa kohti jalkapallon EM 2020 -kisoja!